b'\n_START_ARTICLE_\nGintautas Dzemyda\n_START_SECTION_\nBiografija\n_START_PARAGRAPH_\n1980\xc2\xa0m. baig\xc4\x97 Kauno politechnikos institut\xc4\x85. 1997\xc2\xa0m. habilituotas technologijos moksl\xc5\xb3 daktaras, 1998\xc2\xa0m. profesorius._NEWLINE_Nuo 1980\xc2\xa0m. dirba Matematikos ir informatikos institute (nuo 2010\xc2\xa0m. Vilniaus universiteto Matematikos ir informatikos institutas), 2001\xe2\x80\x932004\xc2\xa0m. direktoriaus pavaduotojas mokslo reikalams, nuo 2005\xc2\xa0m. direktorius. Nuo 2003\xc2\xa0m. Sistem\xc5\xb3 analiz\xc4\x97s skyriaus ved\xc4\x97jas. Nuo 1990\xc2\xa0m. dar ir Lietuvos edukologijos universiteto, o 2002\xe2\x80\x932011\xc2\xa0m. ir Vilniaus Gedimino technikos universiteto profesorius. Nuo 2011\xc2\xa0m. Lietuvos moksl\xc5\xb3 akademijos tikrasis narys.\n_START_SECTION_\nMokslin\xc4\x97 veikla\n_START_PARAGRAPH_\nPagrindin\xc4\x97 mokslini\xc5\xb3 interes\xc5\xb3 sritis yra optimizavimo ir duomen\xc5\xb3 analiz\xc4\x97s integracija \xc5\xa1iuolaikini\xc5\xb3 technologini\xc5\xb3 sprendim\xc5\xb3 kontekste. Tyrimai apima \xc5\xa1ias pagrindines kryptis: daugiama\xc4\x8di\xc5\xb3 duomen\xc5\xb3 vizualizavimas; internetin\xc4\x97s technologijos; lygiagretieji skai\xc4\x8diavimai, daugiakriterinio sprendim\xc5\xb3 pri\xc4\x97mimo strategijos ir dirbtiniai neuroniniai tinklai.'